घटना दरअसल डेढ़ साल पहले की है। उन दिनों मेरी नोएडा में जॉब लगी तो छतरपुर से आकर मयूर विहार फेज 2 में शिफ्ट हो गया। अकेले रहना पसंद है इसलिए मैंने ऐसा फ्लैट ढूंढा जो किनारे पर था। उसका भी टॉप फ्लोर लिया ताकि एकांत में बालकनी में बैठ सकूं। मकान मालिक ग्राउंड फ्लोर पर रहते थे और बाकी के तीन फ्लोर्स पर फैमिलीज़ थीं। चौथे फ्लोर पर मैं कुंवारा लड़का। मकान मालिक जैन थे तो कई सारी बंदिशें लगा रही थीं। जैसे कि घर में नॉन वेज नहीं बनेगा, शराब नहीं चलेगी, दोस्तों का शोर-शराबा नहीं होगा, लड़की नहीं आ सकती आदि। मैंने भी ये शर्तें मान लीं क्योंकि ब्राह्मण परिवार में होने की वजह से मांस-मदिरा से दूर रहा और कभी कोई लड़की गर्लफ्रेंड तो दूर, दोस्त तक नहीं बनी। दोस्तों का आना भी नामुमकिन सा था क्योंकि अकेले रहना पसंद था मुझे।